SPORT พุ่งกว่า 11% หลังขายหุ้น “I-SPORT” มูลค่ารวม 60 ลบ.
SPORT พุ่งกว่า 11% หลังขายหุ้น “I-SPORT” มูลค่ารวม 60 ลบ. ล่าสุด เวลา 10.41น. อยู่ที่ระดับ 1.59 บาท บวก 0.16 บาท หรือ 11.19% สูงสุด 1.62 บาท ต่ำสุด 1.44 บาท ด้วยมูลค่าซื้อขาย 33.38 ล้านบาท
28 ก.ย. 2559

ผู้สื่อข่าวรายงานว่าราคาหุ้นบริษัท สยามสปอร์ต ซินดิเคท จำกัด (มหาชน) หรือ SPORT ณ เวลา 10.41 น. อยู่ที่ระดับ 1.59 บาท บวก 0.16 บาท หรือ 11.19% สูงสุด 1.62 บาท ต่ำสุด 1.44 บาท ด้วยมูลค่าซื้อขาย 33.38 ล้านบาท ขณะที่ดัชนีตลาดหุ้นไทยโดยรวมลบ 0.15%
 
โดยราคาหุ้น SPORT ปรับตัวขึ้นแรงหลังจากบริษัทจำหน่ายหุ้นสามัญของบริษัท ไอ สปอร์ต จำกัด (I-SPORT) จำนวน 1,500 ล้านหุ้น หรือ 12.5% จากจำนวนที่ถือทั้งหมด 50% ให้กับนายระเฑียร ศรีมงคล จำนวน 4.17% และนายปัญญา ถิรกิจพงศ์ จำนวน 8.33% ในราคาหุ้นละ 40 บาท รวมเป็นเงินทั้งสิ้น 60 ล้านบาท ซึ่งจะทำให้บริษัทมีเงินทุนหมุนเวียนและมีสภาพคล่องมากขึ้น ตลอดจนรับรู้กำไรจากการขายหุ้นดังกล่าวด้วย เนื่องจากราคาขายสูงกว่าต้นทุนของบริษัทที่มูลค่าที่ตราไว้ (พาร์) โดยไม่กระทบต่อการบริหารงานและการดำเนินการในส่วนอื่น ๆ
ทั้งนี้ I-SPORT ทำธุรกิจด้านความบันเทิงทางกีฬา ข้อมูลข่าวสารด้านความบันเทิงและกีฬา และการดำเนินธุรกิจในการจัดหาจัดการลิขสิทธิ์ต่าง ๆ รวมถึงข้อมูลและข่าวสารทางด้านกีฬา และธุรกิจกีฬาทั้งในและต่างประเทศ